
Noteikumi par regulējamiem sabiedrisko pakalpojumu veidiem
Izdoti saskaņā ar likuma "Par sabiedrisko pakalpojumu regulatoriem" 2. panta ceturto daļu
(MK 04.10.2022. noteikumu Nr. 615 redakcijā)
· 1. Noteikumi nosaka to sabiedrisko pakalpojumu veidus regulējamās nozarēs, kuru sniegšanu nepieciešams regulēt.
· 2. Elektroenerģijas apgādē nepieciešams regulēt:
· 2.1. elektroenerģijas ražošanu elektro­stacijās, kuru uzstādītā elektriskā jau­da ir lielāka par vienu megavatu;
· 2.2. elektroenerģijas ražošanu koģenerācijā, kur koģenerācijas iekārtu kopējā uzstādītā elektriskā jauda koģenerācijas stacijā ir lielāka par vienu megavatu;
· 2.3. elektroenerģijas pārvadi, ja spriegums ir 110 kilovoltu un lielāks;
· 2.4. elektroenerģijas sadali, ja spriegums ir lielāks par vienu kilovoltu un nepārsniedz 110 kilovoltus;
· 2.5. elektroenerģijas tirdzniecību jebkuriem enerģijas lietotājiem;
· 2.6. pieprasījuma reakcijas pakalpojumu.
· 2.7. elektroenerģijas uzkrāšanu elektroenerģijas uzkrātuvēs, kuru uzstādītā elektroenerģijas ražošanas jauda ir lielāka par vienu megavatu, izņemot elektroenerģijas pārvades sistēmas operatoram vai elektroenerģijas sadales sistēmas operatoram piederošās elektroenerģijas uzkrātuves.
(Grozīts ar MK 15.03.2011. noteikumiem Nr. 205; MK 24.02.2015. noteikumiem Nr. 94; MK 06.09.2016. noteikumiem Nr. 595; MK 04.06.2019. noteikumiem Nr. 231)
· 3. Siltumapgādē nepieciešams regulēt:
· 3.1. siltumenerģijas ražošanu (arī koģenerācijā) iekārtās ar kopējo uzstādīto siltuma jaudu, kas lielāka par vienu megavatu, ja centralizētajā siltumapgādes sistēmā nodotais siltumenerģijas apjoms pārsniedz 5 000 megavatstundu gadā;
· 3.2. siltumenerģijas pārvadi un sadali galalietotājiem, ja starp tiem ir mājsaimniecības lietotāji un ja kopējais pārvadītās un sadalītās siltumenerģijas apjoms pārsniedz 5000 megavatstundu gadā, izņemot gadījumus, ja autonomā ražotāja vai neatkarīgā ražotāja saražoto siltumenerģiju piegādā līdz regulējamā siltumapgādes sistēmas operatora siltumtīkliem;
· 3.3. siltumenerģijas tirdzniecību enerģijas lietotājiem, ja tirgoto siltumenerģiju piegādā pa regulējamā siltumapgādes sistēmas operatora siltumtīkliem.
(MK 04.06.2019. noteikumu Nr. 231 redakcijā)
· 3.1 Aukstumapgādē nepieciešams regulēt:
· 3.11. dzesēšanai nepieciešamās enerģijas (aukstumenerģijas) ražošanu iekārtās ar kopējo uzstādīto dzesēšanai nepieciešamās enerģijas (aukstumenerģijas) ražošanas jaudu, kas lielāka par vienu megavatu, ja centralizētajā aukstumapgādes sistēmā nodotais dzesēšanai nepieciešamās enerģijas (aukstumenerģijas) apjoms pārsniedz 5000 megavatstundu gadā;
· 3.12. dzesēšanai nepieciešamās enerģijas (aukstumenerģijas) pārvadi un sadali galalietotājiem, ja starp tiem ir mājsaimniecības lietotāji un kopējais pārvadītās un sadalītās dzesēšanai nepieciešamās enerģijas (aukstumenerģijas) apjoms pārsniedz 5000 megavatstundu gadā, izņemot gadījumus, ja autonomā ražotāja vai neatkarīgā ražotāja saražoto dzesēšanai nepieciešamo enerģiju (aukstumenerģiju) piegādā līdz regulējamā aukstumapgādes sistēmas operatora tīkliem;
· 3.13. dzesēšanai nepieciešamās enerģijas (aukstumenerģijas) tirdzniecību enerģijas lietotājiem, ja tirgoto dzesēšanai nepieciešamo enerģiju (aukstumenerģiju) piegādā pa regulējamā aukstumapgādes sistēmas operatora tīkliem.
· 4. Dabasgāzes apgādē nepieciešams regulēt:
· 4.1. dabasgāzes pārvadi pa cauruļvadiem;
· 4.2. tirdzniecībai paredzētās dabasgāzes uzglabāšanu tvertnēs vai krātu­vēs;
· 4.3. dabasgāzes sadali;
· 4.4. dabasgāzes tirdzniecību jebkuriem enerģijas lietotājiem, izņemot da­bas­gāzes tirdzniecību automobiļu gāzes uzpildes kompresoru stacijās;
· 4.5. dabasgāzes sašķidrināšanu vai sašķidrinātās dabasgāzes saņemšanu, izkraušanu, uzglabāšanu un pārvēršanu gāzveida stāvoklī turpmākai ievadīšanai nacionālajā dabasgāzes ieejas-izejas sistēmā;
· 4.6. dabasgāzes ieguvi, izņemot sašķidrināto dabasgāzi, turpmākai ievadīšanai nacionālajā dabasgāzes ieejas-izejas sistēmā.
(Grozīts ar MK 24.02.2015. noteikumiem Nr.94)
· 5.  (Svītrots ar MK 27.12.2011. noteikumiem Nr.1029)
· 6. Elektronisko sakaru nozarē nepieciešams regulēt:
· 6.1. balss sakaru pakalpojumu;
· 6.2. īsziņu pakalpojumu;
· 6.3. interneta piekļuves pakalpojumu;
· 6.4. datu pārraides pakalpojumu;
· 6.5. radio programmu izplatīšanas pakalpojumu;
· 6.6. televīzijas programmu izplatīšanas pakalpojumu;
· 6.7. piekļuvi;
· 6.8. starpsavienojumu;
· 6.9. nomāto līniju pakalpojumu.
(MK 04.10.2022. noteikumu Nr. 615 redakcijā)
· 7. Pasta nozarē nepieciešams regulēt:
· 7.1. tradicionālos pasta pakalpojumus;
· 7.2. kurjerpasta pakalpojumus;
· 7.3. eksprespasta pakalpojumus;
· 7.4. abonēto preses izdevumu piegādi un ar to saistītos pakalpojumus;
· 7.5. (svītrots ar MK 24.02.2015. noteikumiem Nr.94).
(Grozīts ar MK 04.10.2022. noteikumiem Nr. 615)
· 8. (Svītrots ar MK 26.04.2016. noteikumiem Nr. 259)
· 9. Ūdenssaimniecības nozarē nepieciešams regulēt šādu sabiedrisko ūdenssaimniecības pakalpojumu veidu sniegšanu:
· 9.1. ja komersanta sniegto sabiedrisko ūdenssaimniecības pakalpojumu apjoms vismaz vienā veidā pārsniedz 100 000 m3 gadā:
· 9.1.1. ūdens ieguvi, uzkrāšanu un sagatavošanu lietošanai līdz padevei centralizētajā ūdensvada tīklā;
· 9.1.2. ūdens piegādi no padeves vietas centralizētajā ūdensvada tīklā līdz piederības robežai;
· 9.1.3. notekūdeņu savākšanu centralizētajās kanalizācijas sistēmās no piederības robežas un novadīšanu līdz notekūdeņu attīrīšanas iekārtām;
· 9.1.4. notekūdeņu attīrīšanu un novadīšanu vidē, tai skaitā virszemes ūdensobjektos;
· 9.1.5. notekūdeņu attīrīšanas procesā radušos notekūdeņu dūņu apstrādi, pārstrādi un sagatavošanu utilizācijai, ja minētie pakalpojumi neatbilst šo noteikumu 9.2. apakšpunktam;
· 9.2. notekūdeņu dūņu apsaimniekošanas reģionālajā centrā veiktajā notekūdeņu attīrīšanas procesā radušos notekūdeņu dūņu apstrādi, pārstrādi un sagatavošanu utilizācijai, ja komersants šos pakalpojumus atsevišķi sniedz sabiedrisko ūdenssaimniecības pakalpojumu sniedzējam.
· 10. Sadzīves atkritumu apsaimniekošanas nozarē nepieciešams regulēt:
· 10.1. nešķirotu sadzīves atkritumu apstrādi;
· 10.2. sadzīves atkritumu apglabāšanu atkritumu poligonos, ja apglabāšanai pieņem no nešķirotiem sadzīves atkritumiem atšķirotus un apglabājamus atkritumus.
(MK 25.06.2024. noteikumu Nr. 400 redakcijā)
· 10.1 Depozīta iepakojuma apsaimniekošanas nozarē nepieciešams regulēt depozīta sistēmas operatora depozīta sistēmas nodrošināšanas pakalpojumu.
(MK 21.04.2020. noteikumu Nr. 229 redakcijā)
· 10.2 Šo noteikumu 2.7. apakšpunkts, 3.1 punkts un 4.6. apakšpunkts stājas spēkā 2026. gada 1. janvārī.
· 11. Atzīt par spēku zaudējušiem Ministru kabineta 2001.gada 3.jūlija noteikumus Nr.297 “Noteikumi par regulējamiem sabiedrisko pakalpojumu veidiem” (Latvijas Vēstnesis, 2001, 108.nr.; 2002, 40.nr.; 2005, 12.nr.; 2008, 1., 113.nr.).
Informatīva atsauce uz Eiropas Savienības direktīvām
(MK 04.10.2022. noteikumu Nr. 615 redakcijā)
· Šajos noteikumos iekļautas tiesību normas, kas izriet no Eiropas Parlamenta un Padomes 2018. gada 11. decembra Direktīvas Nr. 2018/1972/ES par Eiropas Elektronisko sakaru kodeksa izveidi.

